CELEX: 32002L0031
Language: el
Date: 2002-03-22 00:00:00
Title: Οδηγία 2002/31/ΕΚ της Επιτροπής, της 22ας Μαρτίου 2002, για εφαρμογή της οδηγίας 92/75/ΕΟΚ του Συμβουλίου για την ένδειξη της κατανάλωσης ενέργειας των οικιακών κλιματιστικών (Κείμενο που παρουσιάζει ενδιαφέρον για τον ΕΟΧ)

Avis juridique important

|

32002L0031

Οδηγία 2002/31/ΕΚ της Επιτροπής, της 22ας Μαρτίου 2002, για εφαρμογή της οδηγίας 92/75/ΕΟΚ του Συμβουλίου για την ένδειξη της κατανάλωσης ενέργειας των οικιακών κλιματιστικών (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 086 της 03/04/2002 σ. 0026 - 0041

Οδηγία 2002/31/ΕΚ της Επιτροπήςτης 22ας Μαρτίου 2002για εφαρμογή της οδηγίας 92/75/ΕΟΚ του Συμβουλίου για την ένδειξη της κατανάλωσης ενέργειας των οικιακών κλιματιστικών(Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 92/75/ΕΟΚ του Συμβουλίου, της 22ας Σεπτεμβρίου 1992, για την ένδειξη της κατανάλωσης ενέργειας και λοιπών πόρων των οικιακών συσκευών με την επισήμανση και την παροχή ομοιόμορφων πληροφοριών σχετικά με τα προϊόντα(1), και ιδίως τα άρθρα 9 και 12,Εκτιμώντας τα ακόλουθα:(1) Σύμφωνα με την οδηγία 92/75/ΕΟΚ απαιτείται από την Επιτροπή να εκδίδει εκτελεστικές οδηγίες για τις διάφορες οικιακές συσκευές, στις οποίες περιλαμβάνονται τα κλιματιστικά.(2) Η κατανάλωση ηλεκτρικής ενέργειας από τα κλιματιστικά αντιπροσωπεύει σημαντικό ποσοστό της συνολικής οικιακής ζήτησης ενέργειας στην Κοινότητα. Είναι σημαντικά τα περιθώρια μείωσης της ενεργειακής κατανάλωσης των συσκευών αυτών.(3) Τα εναρμονισμένα πρότυπα είναι τεχνικές προδιαγραφές που εκδίδουν οι ευρωπαϊκοί οργανισμοί τυποποίησης, οι οποίοι αναφέρονται στο παράρτημα Ι της οδηγίας 98/34/EΚ του Ευρωπαϊκού Κοινοβουλίου και του Συμβουλίου, της 22ας Ιουνίου 1998 για την καθιέρωση διαδικασίας πληροφόρησης στον τομέα των τεχνικών προτύπων και κανονισμών(2), όπως τροποποιήθηκε από την οδηγία 98/48/ΕΚ(3) και σύμφωνα με τις γενικές κατευθυντήριες γραμμές για τη συνεργασία μεταξύ της Επιτροπής και των οργανισμών αυτών που υπογράφηκαν στις 13 Νοεμβρίου 1984, όπως αυτές τροποποιήθηκαν.(4) Τα κράτη μέλη πρέπει να δίδουν πληροφορίες σχετικά με τις εκπομπές θορύβου, όταν απαιτείται, σύμφωνα με την οδηγία 86/594/ΕΟΚ του Συμβουλίου, της 1ης Δεκεμβρίου 1986, όσον αφορά τον αερόφερτο θόρυβο τον οποίο εκπέμπουν οι οικιακές συσκευές(4).(5) Τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής που ιδρύθηκε σύμφωνα με το άρθρο 10 της οδηγίας 92/75/ΕΟΚ,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Η παρούσα οδηγία εφαρμόζεται στα συνδεόμενα με το ηλεκτρικό δίκτυο οικιακά κλιματιστικά όπως ορίζεται στα ευρωπαϊκά πρότυπα EN 255-1, EN 814-1 και στα εναρμονισμένα πρότυπα που αναφέρονται στο άρθρο 2.Δεν εφαρμόζεται στις ακόλουθες συσκευές:- συσκευές που είναι επίσης δυνατόν να καταναλώνουν ενέργεια από άλλες πηγές,- συσκευές αέρα-νερού και νερού-νερού,- μονάδες με ισχύ εξόδου (ψυκτική ισχύ) μεγαλύτερη από 12 kW.Άρθρο 21. Οι πληροφορίες που απαιτούνται βάσει της παρούσας οδηγίας προκύπτουν από μετρήσεις που διενεργούνται σύμφωνα με εναρμονισμένα πρότυπα, τα οποία έχουν εκδοθεί από την Ευρωπαϊκή Επιτροπή Τυποποίησης (CEN) κατόπιν εντολής της Επιτροπής σύμφωνα με την οδηγία 98/34/ΕΚ και των οποίων οι αριθμοί αναφοράς έχουν δημοσιευθεί στην Επίσημη Εφημερίδα των Ευρωπαϊκών Κοινοτήτων και για τα οποία τα κράτη έχουν δημοσιεύσει τους αριθμούς αναφοράς των εθνικών προτύπων για τη μεταφορά των εν λόγω εναρμονισμένων προτύπων στο εσωτερικό τους δίκαιο.Οι διατάξεις που προβλέπονται στα παραρτήματα Ι, ΙΙ και ΙΙΙ της παρούσας οδηγίας με βάση τις οποίες απαιτείται η παροχή των πληροφοριών σχετικά με τον θόρυβο ισχύουν μόνο όταν οι πληροφορίες αυτές απαιτούνται από τα κράτη μέλη σύμφωνα με το άρθρο 3 της οδηγίας 86/594/ΕΟΚ. Οι μετρήσεις γι' αυτές τις πληροφορίες διενεργούνται σύμφωνα με την οδηγία αυτή.2. Οι όροι που χρησιμοποιούνται στην παρούσα οδηγία έχουν την ίδια έννοια με αυτή των όρων της οδηγίας 92/75/ΕΟΚ.Άρθρο 31. Ο τεχνικός φάκελος που αναφέρεται στο άρθρο 2 παράγραφος 3 της οδηγίας 92/75/ΕΟΚ περιλαμβάνει:α) όνομα/επωνυμία και διεύθυνση του προμηθευτή·β) γενική περιγραφή του μοντέλου, επαρκή για να αναγνωρίζεται ως μονοσήμαντο και εύκολα·γ) πληροφορίες, συνοδευόμενες από σχέδια κατά περίπτωση, σχετικά με τα κύρια κατασκευαστικά χαρακτηριστικά του μοντέλου, εκείνα ιδίως που μπορούν να επηρεάσουν σημαντικά την κατανάλωση ενέργειας·δ) εκθέσεις των σχετικών δοκιμών μέτρησης που διενεργήθηκαν σύμφωνα με τις διαδικασίες δοκιμών των εναρμονισμένων προτύπων που αναφέρονται στο άρθρο 2 παράγραφος 1 της παρούσας οδηγίας·ε) ενδεχομένως, οδηγίες χρήσης.Όταν οι πληροφορίες για συγκεκριμένο συνδυαστικό μοντέλο έχουν προκύψει από υπολογισμό με βάση τη μελέτη ή/και παρεκβολή από άλλους συνδυασμούς, στην τεκμηρίωση πρέπει να περιλαμβάνονται οι λεπτομέρειες αυτών των υπολογισμών ή/και παρεκβολών καθώς και δοκιμές που εκτελέστηκαν για την επαλήθευση της ακρίβειας των υπολογισμών (Λεπτομέρειες του μαθηματικού μοντέλου για τον υπολογισμό της απόδοσης των διαιρούμενων συστημάτων, καθώς και των μετρήσεων που εκτελέστηκαν για την επαλήθευση του μαθηματικού μοντέλου).2. Η ετικέτα που προβλέπεται στο άρθρο 2 παράγραφος 1 της οδηγίας 92/75/ΕΟΚ καθορίζεται στο παράρτημα Ι της παρούσας οδηγίας.Η ετικέτα πρέπει να τοποθετείται εξωτερικώς, στην εμπρόσθια ή την πάνω πλευρά της συσκευής, έτσι ώστε να είναι εύκολα ορατή και όχι επικαλυμμένη.3. Το περιεχόμενο και η μορφή του δελτίου που προβλέπεται στο άρθρο 2 παράγραφος 1 της οδηγίας 92/75/ΕΟΚ καθορίζονται στο παράρτημα ΙΙ της παρούσας οδηγίας.4. Όταν οι συσκευές προσφέρονται προς πώληση, μίσθωση ή χρηματοδοτική μίσθωση μέσω εντύπων ή γραπτών ανακοινώσεων ή με άλλα μέσα ώστε να εξυπακούεται ότι ο δυνητικός καταναλωτής δεν θα έχει τη δυνατότητα να δει εκτεθειμένη τη συσκευή, όπως π.χ. γραπτή προσφορά, κατάλογο ταχυδρομικής παραγγελίας, διαφημίσεις στο Internet ή σε άλλα ηλεκτρονικά μέσα, πρέπει να κοινοποιούνται όλες οι πληροφορίες που καθορίζονται στο παράρτημα ΙΙΙ της παρούσας οδηγίας.5. Η τάξη ενεργειακής απόδοσης της συσκευής που καθορίζεται σύμφωνα με το παράρτημα IV.Άρθρο 4Τα κράτη μέλη επιτρέπουν μεταβατικώς, μέχρι την 30ή Ιουνίου 2003, τη διάθεση στην αγορά, την εμπορία ή/και την έκθεση προϊόντων, καθώς και τη διανομή των αναφερομένων στο άρθρο 3 παράγραφος 4 ανακοινώσεων, που δεν ανταποκρίνονται στις απαιτήσεις της παρούσας οδηγίας.Άρθρο 51. Τα κράτη μέλη θέτουν σε ισχύ τις αναγκαίες διατάξεις για να συμμορφωθούν με την παρούσα οδηγία πριν από την 1η Ιανουαρίου 2003. Ενημερώνουν αμέσως την Επιτροπή σχετικά.Οι εν λόγω διατάξεις εφαρμόζονται από την 1η Ιανουαρίου 2003.2. Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.3. Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου τις οποίες θεσπίζουν στο πεδίο που διέπεται από την παρούσα οδηγία.Άρθρο 6Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 7Η παρούσα οδηγία απευθύνεται στα κράτη μέλη.Βρυξέλλες, 22 Μαρτίου 2002.Για την ΕπιτροπήLoyola de PalacioΑντιπρόεδρος(1) ΕΕ L 297 της 13.10.1992, σ. 16.(2) ΕΕ L 204 της 21.7.1998, σ. 37.(3) ΕΕ L 217 της 5.8.1998, σ. 18.(4) ΕΕ L 344 της 6.12.1986, σ. 24.ΠΑΡΑΡΤΗΜΑ IΗ ΕΤΙΚΕΤΑΣχέδιο της ετικέτας1. Η ετικέτα πρέπει να είναι στην ανάλογη γλώσσα που επιλέγεται από τις ακόλουθες εικονογραφήσεις:Ετικέτα για συσκευές μόνον ψύξης - Ετικέτα 1&gt;PIC FILE= "L_2002086EL.002901.TIF"&gt;Ετικέτα για συσκευές ψύξης/θέρμανσης - Ετικέτα 2&gt;PIC FILE= "L_2002086EL.003001.TIF"&gt;2. Οι σημειώσεις που ακολουθούν προσδιορίζουν τις πληροφορίες που πρέπει να συμπεριλαμβάνονται:ΣημειώσειςI. Όνομα/επωνυμία του προμηθευτή ή εμπορικό σήμα.II. Αναγνωριστικό μοντέλου του προμηθευτή.Για συσκευές διαιρούμενες και πολυδιαιρούμενες, το αναγνωριστικό μοντέλου της εσωτερικής και της εξωτερικής μονάδας του συνδυασμού για το οποίο ισχύουν τα κατωτέρω αναφερόμενα δεδομένα.III. Η τάξη ενεργειακής απόδοσης του μοντέλου, ή συνδυασμού, που καθορίζεται σύμφωνα με το παράρτημα IV. Το ενδεικτικό βέλος πρέπει να τοποθετείται στο ίδιο επίπεδο με το αντίστοιχο γράμμα ενεργειακής τάξης.Το ύψος του βέλους που περιέχει το ενδεικτικό γράμμα πρέπει να μην είναι μικρότερο - και όχι μεγαλύτερο του διπλάσιου - του ύψους των βελών των διαφόρων τάξεων.IV. Με την επιφύλαξη οποιωνδήποτε απαιτήσεων υπό το πρόγραμμα απονομής κοινοτικού οικολογικού σήματος, εάν για το μοντέλο έχει χορηγηθεί "οικολογικό σήμα Ευρωπαϊκής Ένωσης" σύμφωνα με τον κανονισμό (ΕΚ) αριθ. 1980/2000 του Ευρωπαϊκού Κοινοβουλίου και του Συμβουλίου, της 17ης Ιουλίου 2000, περί αναθεωρημένου κοινοτικού συστήματος απονομής οικολογικού σήματος(1), επιτρέπεται να προστεθεί εδώ αντίγραφο του οικολογικού σήματος.V. Ενδεικτική ετήσια κατανάλωση ενέργειας που υπολογίζεται με βάση την ισχύ εισόδου, όπως καθορίζεται στα αναφερόμενα στο άρθρο 2 εναρμονισμένα πρότυπα, πολλαπλασιασμένη με τον ετήσιο μέσο όρο 500 ωρών λειτουργίας ψύξης υπό πλήρες φορτίο, όπως καθορίζεται σύμφωνα με τις μεθόδους δοκιμών των αναφερομένων στο άρθρο 2 εναρμονισμένων προτύπων ("μέτριες" συνθήκες T1).VI. Η ψυκτική ισχύς ορίζεται ως ψυκτική ικανότητα της συσκευής σε kW κατά τη λειτουργία ψύξης υπό πλήρες φορτίο, καθοριζόμενη σύμφωνα με τις μεθόδους δοκιμών των αναφερομένων στο άρθρο 2 εναρμονισμένων προτύπων ("μέτριες" συνθήκες T1).VII. Βαθμός ενεργειακής απόδοσης (EER) της συσκευής κατά τη λειτουργία ψύξης υπό πλήρες φορτίο, όπως καθορίζεται σύμφωνα με τις μεθόδους δοκιμών των αναφερομένων στο άρθρο 2 εναρμονισμένων προτύπων ("μέτριες" συνθήκες T1).VIII. Τύπος συσκευής: μόνον ψυκτικό, ψυκτικό/θερμαντικό. Το ενδεικτικό βέλος πρέπει να τοποθετείται στο ίδιο επίπεδο με τον αντίστοιχο τύπο.IX. Μέθοδος ψύξης: αερόψυκτο, υδρόψυκτο.Το ενδεικτικό βέλος πρέπει να τοποθετείται στο ίδιο επίπεδο με τον αντίστοιχο τύπο.X. Μόνον για συσκευές με δυνατότητα θέρμανσης (ετικέτα 2), η θερμαντική ισχύς ορίζεται ως θερμαντική ικανότητα της συσκευής σε kW κατά τη λειτουργία θέρμανσης υπό πλήρες φορτίο, καθοριζόμενη σύμφωνα με τις μεθόδους δοκιμών των αναφερομένων στο άρθρο 2 εναρμονισμένων προτύπων (συνθήκες T1 + 7C).XI. Μόνον για συσκευές με δυνατότητα θέρμανσης (ετικέτα 2), η τάξη ενεργειακής απόδοσης για τη λειτουργία θέρμανσης σύμφωνα με το παράρτημα ΙV, εκφραζόμενη σε κλίμακα από Α (υψηλή) μέχρι G (χαμηλή) και καθοριζόμενη σύμφωνα με τις μεθόδους δοκιμών των αναφερομένων στο άρθρο 2 εναρμονισμένων προτύπων (συνθήκες T1 + 7C). Εάν η δυνατότητα θέρμανσης παρέχεται με αντίσταση, ο συντελεστής ενεργειακής απόδοσης (COP) έχει την τιμή 1.XII. Κατά περίπτωση, θόρυβος στο κανονικό πρόγραμμα σύμφωνα με την οδηγία 86/594/ΕΟΚ του Συμβουλίου.Σημείωση:Οι ισοδύναμοι με τους παραπάνω περιγραφόμενους όροι στις άλλες γλώσσες δίδονται στο παράρτημα V.Εκτύπωση3. Κατωτέρω καθορίζονται ορισμένα θέματα που αφορούν την ετικέτα:Χρησιμοποιούμενα χρώματα:CMYK - κυανό, πορφυρό, κίτρινο, μαύρο.Ex. 07X0: 0 % κυανό, 70 % πορφυρό, 100 % κίτρινο, 0 % μαύρο.ΒέληA X0X0B 70X0C 30X0D 00X0E 03X0F 07X0G 0XX0Χρώμα της γραμμής πλαισίου: X070.Το χρώμα του φόντου για το βέλος ένδειξης της τάξης ενεργειακής απόδοσης είναι μαύρο.Όλο το κείμενο με μαύρα γράμματα. Το φόντο είναι λευκό.&gt;PIC FILE= "L_2002086EL.003201.TIF"&gt;(1) ΕΕ L 237 της 21.9.2000, σ. 1.ΠΑΡΑΡΤΗΜΑ IIΤΟ ΔΕΛΤΙΟΤο δελτίο πρέπει να περιέχει τις ακόλουθες πληροφορίες. Οι πληροφορίες επιτρέπεται να δίδονται υπό μορφή πίνακα ο οποίος να καλύπτει διάφορα μοντέλα που διατίθενται από τον ίδιο προμηθευτή, οπότε και δίδονται με τη σειρά που περιγράφεται κατωτέρω ή παρατίθενται πλησίον της περιγραφής της συσκευής:1. Εμπορικό σήμα του προμηθευτή.2. Αναγνωριστικό μοντέλου του προμηθευτή.Για συσκευές διαιρούμενες και πολυδιαιρούμενες, το αναγνωριστικό μοντέλου της εσωτερικής και της εξωτερικής μονάδας του συνδυασμού για το οποίο ισχύουν τα κατωτέρω αναφερόμενα δεδομένα.3. Η τάξη ενεργειακής απόδοσης του μοντέλου που καθορίζεται σύμφωνα με το παράρτημα IV. Εκφράζεται ως "τάξη ενεργειακής απόδοσης σε κλίμακα από Α (Υψηλή ενεργειακή απόδοση) μέχρι G (Χαμηλή ενεργειακή απόδοση)". Όταν η πληροφορία αυτή παρέχεται υπό μορφή πίνακα επιτρέπεται να εκφράζεται αλλιώς, υπό την προϋπόθεση ότι είναι σαφές πως η κλίμακα κυμαίνεται από Α (Υψηλή ενεργειακή απόδοση) μέχρι G (Χαμηλή ενεργειακή απόδοση).4. Όταν οι πληροφορίες παρέχονται υπό μορφή πίνακα και όταν σε ορισμένες από τις συσκευές του πίνακα έχει απονεμηθεί "οικολογικό σήμα Ευρωπαϊκής Ένωσης" σύμφωνα με τον κανονισμό (ΕΚ) αριθ. 1980/2000, επιτρέπεται να περιλαμβάνεται εδώ η πληροφορία αυτή. Στην περίπτωση αυτή, στην επικεφαλίδα της σχετικής γραμμής αναφέρεται "οικολογικό σήμα Ευρωπαϊκής Ένωσης" και η σχετική εγγραφή αποτελείται από αντίγραφο του οικολογικού σήματος. Η διάταξη αυτή τελεί υπό την επιφύλαξη οποιωνδήποτε απαιτήσεων που προβλέπονται υπό το πρόγραμμα απονομής του κοινοτικού οικολογικού σήματος.5. Ενδεικτική ετήσια κατανάλωση ενέργειας υπολογιζόμενη με βάση μέσο όρο χρήσης 500 ωρών ετησίως, η οποία καθορίζεται σύμφωνα με τις μεθόδους δοκιμών που αναφέρονται στο άρθρο 2 ("μέτριες" συνθήκες Τ1), όπως ορίζεται στο παράρτημα Ι σημείωση V.6. Η ψυκτική ισχύς ορίζεται ως ψυκτική ικανότητα της συσκευής σε kW κατά τη λειτουργία ψύξης υπό πλήρες φορτίο, καθοριζόμενη σύμφωνα με τις μεθόδους δοκιμών των αναφερομένων στο άρθρο 2 εναρμονισμένων προτύπων ("μέτριες" συνθήκες T1), όπως ορίζεται στο παράρτημα Ι σημείωση VI.7. Βαθμός ενεργειακής απόδοσης (EER) της συσκευής κατά τη λειτουργία ψύξης υπό πλήρες φορτίο, όπως καθορίζεται σύμφωνα με τις μεθόδους δοκιμών των αναφερομένων στο άρθρο 2 εναρμονισμένων προτύπων ("μέτριες" συνθήκες T1).8. Τύπος συσκευής: μόνον ψυκτικό, ψυκτικό/θερμαντικό.9. Μέθοδος ψύξης: αερόψυκτο, υδρόψυκτο.10. Μόνον για συσκευές με δυνατότητα θέρμανσης (ετικέτα 2), η θερμαντική ισχύς ορίζεται ως θερμαντική ικανότητα της συσκευής σε kW κατά τη λειτουργία θέρμανσης υπό πλήρες φορτίο, καθοριζόμενη σύμφωνα με τις μεθόδους δοκιμών των αναφερομένων στο άρθρο 2 εναρμονισμένων προτύπων (συνθήκες T1 + 7C), όπως ορίζεται στο παράρτημα Ι σημείωση X.11. Μόνον για συσκευές με δυνατότητα θέρμανσης, η τάξη ενεργειακής απόδοσης για τη λειτουργία θέρμανσης σύμφωνα με το παράρτημα ΙV, εκφραζόμενη σε κλίμακα από Α (υψηλή) μέχρις G (χαμηλή) και καθοριζόμενη σύμφωνα με τις μεθόδους δοκιμών των αναφερομένων στο άρθρο 2 εναρμονισμένων προτύπων (συνθήκες T1 + 7C), όπως ορίζεται στο παράρτημα Ι σημείωση XΙ. Εάν η δυνατότητα θέρμανσης παρέχεται με αντίσταση, ο συντελεστής ενεργειακής απόδοσης (COP) έχει την τιμή 1.12. Κατά περίπτωση, θόρυβος στο κανονικό πρόγραμμα σύμφωνα με την οδηγία 86/594/ΕΟΚ.13. Οι προμηθευτές επιτρέπεται να συμπεριλαμβάνουν επιπλέον πληροφορίες υπό τα σημεία 5 μέχρι 8 με βάση άλλες συνθήκες δοκιμών που καθορίσθηκαν σύμφωνα με τις μεθόδους δοκιμών των αναφερομένων στο άρθρο 2 εναρμονισμένων προτύπων.Εάν στο δελτίο περιλαμβάνεται έγχρωμο ή ασπρόμαυρο αντίγραφο της ετικέτας, πρέπει να προστίθενται μόνον οι επιπλέον πληροφορίες.Σημείωση:Οι ισοδύναμοι με τους παραπάνω περιγραφόμενους όροι στις άλλες γλώσσες δίδονται στο παράρτημα V.ΠΑΡΑΡΤΗΜΑ IIIΤΑΧΥΔΡΟΜΙΚΕΣ ΠΑΡΑΓΓΕΛΙΕΣ ΚΑΙ ΤΗΛΕΑΓΟΡΕΣΟι κατάλογοι ταχυδρομικών παραγγελιών, κοινοποιήσεις, γραπτές προσφορές, διαφημίσεις στο Internet ή σε άλλα ηλεκτρονικά μέσα που αναφέρονται στο άρθρο 3 παράγραφος 4, καθώς και προσφορές για εντοιχιζόμενους φούρνους σε έπιπλα κουζίνας πρέπει να περιέχουν τις ακόλουθες πληροφορίες με την καθοριζόμενη κατωτέρω σειρά:[Όπως στο παράρτημα II]Σημείωση:Οι ισοδύναμοι με τους παραπάνω περιγραφόμενους όροι στις άλλες γλώσσες δίδονται στο παράρτημα V.ΠΑΡΑΡΤΗΜΑ IVΤΑΞΙΝΟΜΗΣΗ1. Η τάξη ενεργειακής απόδοσης συσκευής καθορίζεται σύμφωνα με τους ακόλουθους πίνακες, όπου ο βαθμός ενεργειακής απόδοσης (EER) καθορίζεται σύμφωνα με τις μεθόδους δοκιμών των αναφερομένων στο άρθρο 2 εναρμονισμένων προτύπων υπό "μέτριες" συνθήκες Τ1:Πίνακας 1 - Αερόψυκτα κλιματιστικά>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>Πίνακας 2 - Υδρόψυκτα κλιματιστικά>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>2. Η τάξη ενεργειακής απόδοσης της λειτουργίας θέρμανσης καθορίζεται σύμφωνα με τους ακόλουθους πίνακες:όπου ο συντελεστής ενεργειακής απόδοσης (COP) καθορίζεται σύμφωνα με τις μεθόδους δοκιμών των αναφερομένων στο άρθρο 2 εναρμονισμένων προτύπων σε συνθήκες T1 + 7C.Πίνακας 3 - Αερόψυκτα κλιματιστικά - λειτουργία θέρμανσης>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>Πίνακας 4 - Υδρόψυκτα κλιματιστικά - λειτουργία θέρμανσης>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>ΠΑΡΑΡΤΗΜΑ VΜΕΤΑΦΡΑΣΕΙΣ ΤΩΝ ΟΡΩΝ ΠΟΥ ΧΡΗΣΙΜΟΠΟΙΟΥΝΤΑΙ ΣΤΗΝ ΕΤΙΚΕΤΑ ΚΑΙ ΤΟ ΔΕΛΤΙΟΟι ισοδύναμοι στα ελληνικά όροι στις άλλες επίσημες γλώσσες της Κοινότητας είναι οι ακόλουθοι:>ΘΕΣΗ ΠΙΝΑΚΑ>